Ευριπίδης (ο νεότερος)

Ο Ευριπίδης ο νεότερος ήταν τραγικός ποιητής των κλασικών χρόνων. Ήταν ο νεαρότερος εκ των τριων γιών του πλέον γνωστού Ευριπίδη από την Αθήνα.Ανέβασε τις τραγωδίες του πατέρα του Αλκμαίων ο δια Κορίνθου, Ιφιγένεια εν Αυλίδι και Βάκχαι μετά το θάνατο του τελευταίου.

Το λεξικό της Σούδας αναφέρει και έναν ομώνυμο ανηψιό του μεγάλου τραγωδού ο οποίος έγραψε τρία δράματα υπό τους τίτλους Μήδεια, Ορέστης και Πολυξένη. Σύμφωνα με την ίδια πηγή κέρδισε το διαγωνισμό δράματος με ένα από τα έργα του θείου του. Κατά τον Αριστοφάνη κάποιος Ευριπίδης είχε κερδίσει την εύνοια του δήμου προτείνοντας την καθιέρωση ενός φόρου ιδιοκτησίας ίσου με το ένα τεσσερακοστό. Η πρότασή του απορρίφθηκε ωστόσο και ο ίδιος αποτέλεσε αντικείμενο οξείας κριτικής γύρω στο 394 π.Χ. Οι κλασικοί φιλόλογοι εικάζουν ότι τα δύο πρόσωπα (ανηψιός και γιος του Ευριπίδη) ήταν αντικείμενο σύγχυσης από τα αρχαία χρόνια οπότε οι πράξεις τους δεν μπορούν να αποδοθούν με ακρίβεια.

Παραπομπές 

Αρχαίοι Έλληνες τραγικοί ποιητές